Jana se Erfsondes kry nuwe seisoen! | SARIE
Ook het die reeks van Henriëtta Gryffenberg, bekend as aktrise en TV-aanbieder, een van die gesogste draaiboekskrywers in die land gemaak. Saam met Bobby Heaney, wat die regie gedoen het, het die span 'n storie ontwikkel waarvan kykers net nie genoeg kon kry nie.
"Ek is opgewonde om weer die rol van Kate te kan speel. Ek het vir Henriëtta gevra wat kan die vrou nog oorkom? Is dit realisties, is dit ooit menslik, want sy is al deur byna alles. Maar toe sy my sê wat sy beplan om met haar te doen, toe gaan ek: 'Ohhhhh, natuurlik! Dit maak sin dat dit nou met haar gebeur.' Wat dit is, kan ek nie nou sê nie, maar Henriëtta is briljant. Ek weet nie waar kom sy aan al die dinge nie. Dis net ongelooflik hoe goed sy is."
Vir die afgelope 18 maande woon Jana en haar man, Hannes, en hul twee kinders in Simonstad buite Kaapstad. Die lewe is anders, en goed soos 'n oggendstappie langs die see in die middel van die week is iets wat sy koester.
My precious… #family #love@jdbkruger07
Haar loopbaan het steeds volop momentum, want behalwe vir Erfsondes het sy ook so pas klaar geskiet aan 'n internasionaal vervaardigde film oor die Rivonia-verhore. Die prent fokus op die lewe van Bram Fischer en sy gesin in dié tydperk.